2000. gada laikapstākļi Latvijā

Šajā lapā ir apkopoti 2000. gada laikapstākļi Latvijā.

Gada notikumi

Janvāris 
 21. janvāris — naktī Rīgā pūta spēcīgs Z, ZR vējš brāzmās 25 m/s. Dienā tika novērots spēcīgs sniegputenis, kura laikā redzamība pasliktinājās līdz 100 metriem.
 24. janvāris — pēc spēcīga sniegputeņa, sniega sega Alūksnē sasniedza 28 cm, Rīgā 20 cm biezumu.

Februāris 
 26. februāris — Rīgā tika uzstādīts jauns diennakts absolūtais temperatūras maksimums, +7,3 °C.

Aprīlis 
 Līdz ar 1999. gada aprīli, 2000. gada pavasara mēnesis bija siltākais aprīlis kopš šādas informācijas apkopošanas uzsākšanas, kad mēneša vidējā gaisa temperatūra piekrastes rajonos svārstījās no +6 līdz +9, bet pārējā teritorijā no +8 līdz +11 grādiem.
 18. aprīlis — Rīgā tika uzstādīts jauns diennakts absolūtais temperatūras maksimums, +21,4 °C. Iepriekšējais rekords, kas tika uzstādīts 1906. gadā bija +20,6 °C.
 20. aprīlis — Rīgā tika uzstādīts jauns diennakts absolūtais temperatūras maksimums, +25,1 °C. Iepriekšējais rekords, kas bija +22,4 °C, tika uzstādīts 1964. gada 20. aprīlī.
 22. aprīlis — Rīgas Centrā tika novērots pirmais pērkons (viena zibens izlāde).
 24. aprīlis — Rīgā tika uzstādīts jauns diennakts, kā arī aprīļa absolūtais temperatūras maksimums, +27,9 °C.
 28. aprīlis — Rīgā tika uzstādīts jauns diennakts absolūtais temperatūras maksimums, +25,8 °C.

Jūnijs 
 12. jūnijs — spēcīga negaisa laikā Rēzeknes un Daugavpils rajonā tika novērota F2 intensitātes virpuļviesulis. Rēzeknē pērkona negaiss, kas sākās ap plkst. 12:00 un turpinājās aptuveni 30 minūtes, nodarījis elektrolīniju postījumus Maltas ciematā un daļēji arī Stoļerovas pagastā. Lielākie bojājumi konstatēti tieši Maltas pagastā.
 22. jūnijs — Rīgā tika uzstādīts jauns diennakts absolūtais temperatūras maksimums, +30,5 °C. Šī bija arī 2000. gada augstākā gaisa temperatūra kopumā Latvijā. Tiesa Kuldīgā šajā dienā tika sasniegti +32 grādi, bet Kuldīgā netiek veikta temperatūras rekordu uzskaite.

Jūlijs 
 Latvijas rietumu daļā tika reģistrēts vislielākais jūlija mēneša nokrišņu daudzums šim reģionam. Dundaga — 280 mm.

 2. jūlijs — gaisa temperatūra dienas vidū bija tikai +12, +16 grādi.
 3. jūlijs — bija vēsa un daudzviet lietaina diena, gaisa temperatūra pēcpusdienā tikai +14, +17 grādi.
 6. jūlijs — Vecpiebalgā bija spēcīgs negaiss. Vairākās mājās zibens sabojāja elektroiekārtas.
 14. jūlijs — spēcīgs negaiss Latgalē.
 18. jūlijs — stipra krusa Gulbenē.

Septembris 
 Līdz ar 2003. gada septembri, viens no sausākajiem septembriem Latvijā. Mēneša nokrišņu daudzums kopumā Latvijā bija tikai 23—27 mm.

 5. septembris — Latvijas vidienē tika reģistrēts vislielākais diennakts nokrišņu daudzums šim reģionam septembrī. Jelgavas rajona Līvbērzes pagastā diennakts laikā nolija mēneša norma — 71 milimetrs nokrišņu.
 16. septembris — no rīta daudzviet valstī gaisa temperatūra noslīdēja zem nulles, vietām sasniedzot −3 grādus. Tika uzstādīts arī diennakts minimālās gaisa temperatūras rekords −3,0 °C.

Oktobris 
 Latvijā tika novērots ceturtais siltākais oktobris.
 1. oktobris — Rīgā tika uzstādīts jauns diennakts absolūtais temperatūras maksimums, +20,1 °C.
 6. oktobris — Rīgā tika uzstādīts jauns diennakts absolūtais temperatūras maksimums, +20,6 °C.

Novembris 
 Latvijā tika novērots ceturtais siltākais novembris.
 10. novembris — no rīta daudzviet Latgalē uzsniga pirmais sniegs. Sniega sega Alūksnē sasniedz 10 cm, Madonā 5 cm.
 27. novembris — Rīgā tika novērots pirmais sniegs, kas tomēr neizveidoja sniega segu.

Decemrbis 
 Latvijā tika novērots septītais siltākais decembris.
 12. decembris — Rīgā tika uzstādīts jauns diennakts absolūtais temperatūras maksimums, +8,8 °C.
 13. decembris — Rīgā tika uzstādīts jauns diennakts absolūtais temperatūras maksimums, +7,9 °C.
 16. decembris — uz pāris stundām Rīgā izveidojās piemā sniega sega.
 24. decembris — Ziemassvētku vakarā Rīgā izveidojās pirmā noturīgā sniega sega.
 29. decembris — valsts austrumu rajonos tika novērota atkala — lietus lija pie −10 grādiem.

Gada pārskats

Temperatūra 
 Latvija: −22,7 °C (Ainaži)
 Latvija: +30,5 °C (22. jūnijs, Rīga)
 Rīga: −14,8 °C (25. janvāris)
 Rīga: +30,5 °C (22. jūnijs)

Nokrišņi 
 Nokrišņu gada summa Rīgā sastādīja 657,6 mm.

Laikapstākļu statistika Rīgā 
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.

Dati no Starptautiskās lidostas "Rīga" meteoroloģiskās novērojumu stacijas.

Gaisa temperatūras fakti Rīgā 

Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.

Zemākā gaisa temperatūra dienā:
 −9,5 °C — 25. janvāris
 −7,3 °C — 23. janvāris
 −6,9 °C — 27. decembris
 −6,5 °C — 24. janvāris
 −6,0 °C — 28. decembris 

Augstākā gaisa temperatūra naktī:
 +17,4 °C — 23. jūnijs
 +16,5 °C — 16. augusts
 +16,0 °C — 21. augusts
 +15,9 °C — 12., 25. jūlijs
 +15,8 °C — 24., 26. jūlijs

Skatīt arī 
 Latvijas klimats
 Rīgas klimats
 2000. gads Latvijā

Atsauces

Ārējās saites 

Latvijas klimats
2000. gads Latvijā